recursal/SuperWikiNEXT-32B huggingface dataset:
***Η καλεσμένη*** (γαλλικός τίτλος: *L'Invitée*) είναι το πρώτο μυθιστόρημα της Σιμόν ντε Μποβουάρ, εκδόθηκε το 1943 από τις εκδόσεις Γκαλιμάρ. Αναφέρεται στην ιστορία ενός ερωτικού τριγώνου και βασίζεται σε αυτοβιογραφικά στοιχεία της ζωής της συγγραφέως με τον σύντροφό της Ζαν-Πωλ Σαρτρ. Το μυθιστόρημα διερευνά υπαρξιστικές έννοιες όπως η ελευθερία και το άγχος. Είναι ένας στοχασμός πάνω στο ζευγάρι, τον έρωτα και τη ζήλια.

Έμπνευση
--------

*Η καλεσμένη* είναι μια φανταστική αφήγηση εμπνευσμένη από τη σχέση της Σιμόν ντε Μποβουάρ και του Ζαν-Πωλ Σαρτρ με την Ολγκά Κοζακιεβίτς, μαθήτρια της Μποβουάρ στο λύκειο της Ρουέν το 1934, και την αδελφή της Βάντα, αλλά περιλαμβάνει στοιχεία και από άλλες σχέσεις με νεαρές γυναίκες που είχε το ζευγάρι, πιο πρόσφατες στην εποχή της συγγραφής του έργου.

Υπόθεση
-------

Το μυθιστόρημα διαδραματίζεται στο Παρίσι, τις παραμονές και κατά τη διάρκεια του Β' Παγκοσμίου Πολέμου. Ο Πιερ, θεατρικός συγγραφέας και ηθοποιός και η Φρανσουάζ, συγγραφέας, έχουν μια ελεύθερη σχέση, που παρατηρείται με θαυμασμό και ζήλια από το περιβάλλον τους. Η Φρανσουάζ έχει ερωτευθεί μια νεαρή γυναίκα που ζει στη Ρουέν, η οποία αγωνίζεται να καθορίσει το μέλλον της, την Ξαβιέρ, και αποφασίζει να την καλέσει στο Παρίσι για να προσπαθήσει να την καθοδηγήσει.

Με την αυθεντικότητα και τον αυθορμητισμό της, η Ξαβιέρ γοητεύει τον Πιέρ και δημιουργούν ερωτικό τρίγωνο. Αυτή η αντισυμβατική σχέση διαταράζει τις σχέσεις του ζευγαριού και η Φρανσουάζ θα οδηγηθεί στην αμφισβήτηση της ύπαρξής της και τον επαναπροσδιορισμό της σχέσης της με τον σύντροφό της, προκειμένου να αναλάβει την ελευθερία της.

Η Φρανσουάζ (που είναι εν μέρει η Σιμόν ντε Μποβουάρ) δέχεται στο όνομα της απελευθέρωσης των ηθών μια ερωτική συμβίωση που παρόλα αυτά την πληγώνει βαθιά, την ταπεινώνει, την καταστρέφει. Η σχέση δεν βασίζεται στην ερωτική πτυχή, που αναφέρεται οριακά στο μυθιστόρημα. Αυτό που ενδιαφέρει τη συγγραφέα είναι η φιλοσοφική ανάλυση της σχέσης, οι πρωταγωνιστές θέλουν κυρίως να εξετάσουν αν η αλληλεγγύη και η αγάπη μεταξύ τριών ανθρώπων μπορεί να ανατρέψει το συμβατικό ζευγάρι. Στο τέλος του μυθιστορήματος, η ιστορία μετατρέπεται σε εφιάλτη.

Ελληνική μετάφραση
------------------

* *Η καλεσμένη*. Μετάφραση: Γεωργία Αλεξίου, εκδόσεις Γλάρος, 1978

Παραπομπές
----------

1. 1 2 . «altersexualite.com/L'Invitée, de Simone de Beauvoir».
2. ↑ . «babelio.com/livres/Beauvoir-Linvitee/».
3. ↑ . «chapitre.com/BOOK/beauvoir-simone-de/l-invitee».
4. ↑ . «actualitte.com/article/ensables/les-ensables-notes-de-voyage-de-laurent-jouannaud-l-invitee-de-simone-de-beauvoir-1908-1986».
5. ↑ . «lebaldesabsentes.wordpress.com/linvitee-de-simone-de-beauvoir/».
Ο **Άγιος Εφραίμ** (14 Σεπτεμβρίου 1384 - 5 Μαΐου 1426) είναι ένας από τους νεοφανείς αγίους. Η μνήμη του τιμάται στις 5 Μαΐου.

Τα λεπτομερή βιογραφικά στοιχεία του λέγεται ότι αποκαλύφθηκαν στη μοναχή Μακαρία Δεσύπρη σε μια σειρά από οράματα που είχε το 1950. Σύμφωνα με αυτά, το κοσμικό όνομα του Αγίου Εφραίμ ήταν *Κωνσταντίνος Μόρφης* και έδρευε στην Ιερά Μονή Ευαγγελισμού της Θεοτόκου στο όρος Αμώμων Αττικής (στη σημερινή Νέα Μάκρη) που καταστράφηκε έπειτα από λεηλάτησεις των Οθωμανών, όμως ξανα χτίστηκε στην ίδια τοποθεσία.

Στα Τρίκαλα Θεσσαλίας, από όπου ήταν η καταγωγή του, γίνεται πανήγυρις στον Ιερό ναό Αγίου Στεφάνου όπου, σύμφωνα με την παράδοση, απέναντι βρισκόταν το πατρικό του. Η ανακομιδή των λειψάνων του γιορτάζεται στις 3 Ιανουαρίου,

Ανακήρυξη σε Άγιο
-----------------

Το 2011, κατόπιν του υπ’ αριθμ. πρωτ. 217 και από 11ης μηνός Μαρτίου ε. ε. Γράμματος της Αυτού Θειοτάτης Παναγιότητος του Οικουμενικού Πατριάρχου κ. Βαρθολομαίου, *«υπό της εν Κωνσταντινουπόλει Αγίας του Χριστού Μεγάλης Εκκλησίας, συνωδά τη κρατούση πράξει και τάξει της Αγίας ημών Εκκλησίας, ανεγράφη προσφάτως εν ταις Αγιολογικαίς δέλτοις της Εκκλησίας ο Άγιος Ένδοξος Οσιομάρτυς Εφραίμ ο νέος, ο εν τω όρει των Αμώμων μαρτυρικώς τελειωθείς, της μνήμης αυτού τελουμένης τη ε Μαΐου εκάστου έτους, της δε ευρέσεως των λειψάνων αυτού εορταζομένης τη γ Ἰανουαρίου εκάστου έτους, εκδοθείσης επί τούτω Πατριαρχικής και Συνοδική Πράξεως»*.

Παραπομπές
----------

1. ↑  «Η ΕΚΚΛΗΣΙΑ ΤΗΣ ΕΛΛΑΔΟΣ : Ανακοινωθέντα της Ιεράς Συνόδου της Εκκλησίας της Ελλάδος». *www.ecclesia.gr*. Ανακτήθηκε στις 9 Μαΐου 2019.
Η **Αντιπάτρεια** ήταν αρχαία ελληνική πόλη στη νότια Ιλλυρία, πιθανώς πλησίον του σημερινού Μπεράτ της Αλβανίας. Οι αρχαίοι συγγραφείς δεν αναφέρουν κάτι περί της ίδρυσής της. Νεότεροι ερευνητές υπέθεσαν ότι ιδρύθηκε από τον Κάσσανδρο και ονομάστηκε έτσι προς τιμήν του πατέρα του, Αντιπάτρου. Αν αυτό είναι σωστό, τότε η πόλη πρέπει να ιδρύθηκε μετά το 314 π.Χ. οπότε ο Κάσσανδρος υπέταξε την Ιλλυρία.

Η πόλη αναφέρεται από τον Πολύβιο και τον Τίτο Λίβιο σχετικά με την κατάκτηση της Ηπείρου από τους Ρωμαίους. Κατελήφθη το 200 π.Χ. από λεγεώνες υπό τον Σουλπίκιο Γάλβα. Σύμφωνα με τον Τ. Λίβιο οι Ρωμαίοι κάλεσαν τους υπερασπιστές να παραδώσουν την πόλη αλλά αυτοί αρνήθηκαν. Μετά την κατάληψη οι Ρωμαίοι κατέσφαξαν όλους τους ενήλικες άνδρες, γκρέμισαν τα τείχη και έκαψαν την πόλη. 

Σύγχρονοι ερευνητές υποθέτουν ότι η πόλη ταυτίζεται με το σημερινό Μπεράτ (Βεράτιο) και την μεσαιωνική Πουλχεριούπολη.

Παραπομπές
----------

1. ↑  Getzel M. Cohen, επιμ. (1995). *The Hellenistic settlements in Europe, the islands, and Asia Minor (σελ. 76)*. University of California Press. Ανακτήθηκε στις 16 Απριλίου 2010.

Πηγές
-----

* Πολύβιος (επιμ.). *Ιστορίες, Βιβλίο 5, παρ. 108*. Ανακτήθηκε στις 16 Απριλίου 2010.
* Τίτος Λίβιος (επιμ.). *Ρωμαϊκή Ιστορία, Βιβλίο 31, παρ. 27*. Αρχειοθετήθηκε από το πρωτότυπο στις 9 Απριλίου 2008. Ανακτήθηκε στις 16 Απριλίου 2010.
Ο **Ιωάννης** (π. 1128 - 1176/82) από την Οικογένεια Κοντοστέφανων ήταν Βυζαντινός αριστοκράτης, που υπηρέτησε ως κυβερνήτης θέματος. Υπηρέτησε ως στρατιωτικός διοικητής υπό τον θείο του Μανουήλ Α΄ Κομνηνό.

Βιογραφία
---------

Ήταν ο πρωτότοκος γιος του πανυπερσέβαστου και μεγάλου δούκα (ναυάρχου) Στεφάνου και της πορφυρογέννητης Άννας Κομνηνής, κόρης του αυτοκράτορα Ιωάννη Β΄ Κομνηνού. Αδελφός της Άννας ήταν ο Μανουήλ Α΄. Ο Ιωάννης είχε αδέλφια τον Αλέξιο, τον Ανδρόνικο -και οι δύο εξέχοντες στρατιωτικοί διοικητές- και την Ειρήνη.

Ο οίκος του ήταν αρχοντικής καταγωγής και ανήλθε σε εξέχουσα θέση μεταξύ των αριστοκρατών, στο κέντρο της πολιτικής σκηνής, επί Ιωάννη Β΄. Έκανε επιγαμίες με τον αυτοκρατορικό οίκο των Κομνηνών.

### Σταδιοδρομία

Η αρχή της σταδιοδρομίας του δεν είναι γνωστή. Εμφανίζεται για πρώτη φορά το 1162 σε ένα έγγραφο ιδιοκτησίας της μονής Μεγίστης Λαύρας. Την εποχή αυτή ήταν δούκας (κυβερνήτης) της Θεσσαλονίκης και ταυτόχρονα απογραφεύς και εξισωτής (εκτιμητής φόρων). Έπειτα αναφέρεται ως μετέχων της συνόδου στο ανάκτορο των Βλαχερνών τον Μάρτιο του 1166, μαζί με τον αδελφό του Αλέξιο.

Έλαβε μέρος στις εκστρατείες του θείου του, Μανουήλ Α΄. Στην εκστρατεία του 1176 εναντίον του Σελτζουκικού σουλτανάτου του Ρουμ δεν αναφέρεται ρητά ότι έλαβε μέρος, οπότε είναι ασαφές. Αναφέρεται το θέρος του 1176, όταν ο αδελφός του Αλέξιος ασθένησε και απεβίωσε στο Λοπάδιον. Δεν ξέρουμε αν συμμετείχε στις 17 Σεπτεμβρίου στην καταστροφική ενέδρα στο Μυριοκέφαλον, αλλά δεν αναφέρεται έκτοτε, έτσι είναι πιθανό να ήταν ένα από τα πολλά μέλη της αριστοκρατίας που έχασαν τη ζωή τους στη μάχη αυτή. Ωστόσο ο ιστορικός Κωνσταντίνος Βαρζός εκτιμά ότι, όταν ο αδελφός του Ανδρόνικος εξεγέρθηκε εναντίον του Ανδρονίκου Α΄ Κομνηνού το 1182, τότε απεβίωσε και ο Ιωάννης.

Οικογένεια
----------

Νυμφεύτηκε π. το 1145/46 μία της αριστοκρατίας, της οποίας το όνομα δεν μας είναι γνωστό (ο συνώνυμός του εξάδελφος Ιωάννης νυμφεύτηκε την Θεοδώρα, αλλά ας μην γίνεται σύγχυση). Είχε τουλάχιστον ένα τέκνο:

* Στέφανος

Αναφορές
--------

1. ↑  Ανακτήθηκε στις 23  Νοεμβρίου 2018.
2. ↑  Βαρζός 1984α, σελίδες 380–381.
3. ↑  Βαρζός 1984β, σελ. 218.
4. ↑  Βαρζός 1984α, σελίδες 389–390.
5. ↑  Angold 1997, σελίδες 211–212.
6. ↑  Βαρζός 1984β, σελίδες 219–220.
7. ↑  Βαρζός 1984β, σελ. 220.
8. ↑  Βαρζός 1984β, σελ. 221.
9. ↑  Βαρζός 1984β, σελ. 222.
10. ↑  Βαρζός 1984β, σελ. 219.

Πηγές
-----

* Angold, Michael (1997). *The Byzantine empire, 1025-1204: a political history* (2nd έκδοση). London New York: Longman. ISBN 0-582-29468-1.
* Magdalino, Paul (2002) [1993]. *The Empire of Manuel I Komnenos, 1143–1180* (στα Αγγλικά). Cambridge: Cambridge University Press. ISBN 0-521-52653-1.
* Βαρζός, Κωνσταντίνος (1984). *Η Γενεαλογία των Κομνηνών* (PDF). **A**. Θεσσαλονίκη: Κέντρο Βυζαντινών Ερευνών. OCLC 834784634.
* Βαρζός, Κωνσταντίνος (1984). *Η Γενεαλογία των Κομνηνών* (PDF). **B**. Θεσσαλονίκη: Κέντρο Βυζαντινών Ερευνών. OCLC 834784665.
Το **Πανεπιστήμιο της Καέν-Νορμανδίας** (γαλλ. *Université de Caen Normandie*, λατ. *Universitas Cadomensis*), γνωστό συντομογραφικώς ως **Unicaen**, είναι δημόσιο πανεπιστήμιο στην πόλη Καέν της Γαλλίας.

Ιστορία
-------

Το Πανεπιστήμιο της Καέν ιδρύθηκε το 1432, όχι από τους Γάλλους, αλλά από έναν Άγγλο, τον πρίγκιπα Ιωάννη του Λάνκαστερ, κατά τη διάρκεια της αγγλικής κατοχής της πόλεως, και ο πρώτος πρύτανης ήταν επίσης Άγγλος (από την Κορνουάλη), ο Μιχαήλ Τρέγκουρυ, μετέπειτα Αρχιεπίσκοπος Δουβλίνου. Αρχικώς είχε δύο σχολές, τη Σχολή του Κανονικού Δικαίου και αυτή του Ρωμαϊκού Δικαίου. Αλλά το 1438 είχε ήδη πέντε σχολές. Αργότερα, το 1452, η ίδρυση του νέου πανεπιστημίου επικυρώθηκε από τον βασιλιά της Γαλλίας Κάρολο Ζ΄.

Στις 7 Ιουλίου 1944 το Πανεπιστήμιο της Καέν καταστράφηκε τελείως από αεροπορικό βομβαρδισμό των Συμμάχων. Από τότε μέχρι το 1954 η λειτουργία του στεγαζόταν στα κτήρια της τοπικής παιδαγωγικής ακαδημίας. Μια νέα πανεπιστημιόπολη σχεδιάσθηκε από τον αρχιτέκτονα Ανρί Μπερνάρ και κατασκευάσθηκε από το 1948 μέχρι το 1957. Το νέο πανεπιστήμιο εγκαινιάσθηκε τον Ιούνιο του 1957.

Αξιοσημείωτοι απόφοιτοι και διδάξαντες
--------------------------------------

* Πιερ-Σιμόν ντε ΛαπλάςΠιερ-Σιμόν ντε Λαπλάς
* Ζυλ Μπαρμπέ ντ’ ΩρεβιγύΖυλ Μπαρμπέ ντ’ Ωρεβιγύ
* Κάσπαρ ΜπαρλέουςΚάσπαρ Μπαρλέους
* Γκυγιώμ-Φρανσουά ΡουέλΓκυγιώμ-Φρανσουά Ρουέλ
* Ίζαμπαρντ ΜπρουνέλΊζαμπαρντ Μπρουνέλ
* Ζυλ Ντυμόν ντ' ΥρβίλΖυλ Ντυμόν ντ' Υρβίλ
* Σαρλ ντε Σαιντ-ΕβρεμόνΣαρλ ντε Σαιντ-Εβρεμόν
* Πιερ Ωγκυστέν ΝτανζεάρΠιερ Ωγκυστέν Ντανζεάρ
* Ανρί ΠουανκαρέΑνρί Πουανκαρέ
* Πιερ ΒαρινιόνΠιερ Βαρινιόν

Παραπομπές
----------

1. ↑  Unicaen.fr[*νεκρός σύνδεσμος*], Fondée en 1432 par le roi d'Angleterre Henri VI
2. ↑  C.A. Dubray (1908). «University of Caen». *The Catholic Encyclopedia*. **III**. Robert Appleton Co... Ανακτήθηκε στις 2008-02-07.
3. ↑  UNICAEN. «Portail de la culture - Université de Caen Normandie - Histoire et patrimoine». *culture.unicaen.fr*. Ανακτήθηκε στις 12 Απριλίου 2018.

Εξωτερικοί σύνδεσμοι
--------------------

* Επίσημος ιστότοπος, welcome.unicaen.fr

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 152000234
* LCCN: n81138393
* ISNI: 0000 0001 2186 4076
* GND: 4379511-0
* SUDOC: 026403064
* BNF: cb11865701d (data)
* BIBSYS: 90108649
* NKC: ko2003181596
* CiNii: DA04421190

 |

 |
Ο **Φράνκο Αριέλ Φερράρι** {ισπανικά: **Franco Ariel Ferrari**}, (γεννημένος στις 9 Μαΐου 1992 στο Ροσάριο ) είναι ένας Αργεντινός επαγγελματίας ποδοσφαιριστής που αγωνίζεται ως αριστερό μπακ για τον Άρη Θεσσαλονίκης, στη Super League.

Καριέρα
-------

Ο Φερράρι ξεκίνησε την ποδοσφαιρική του καριέρα από την Τίρο Φεδεράλ. Πραγματοποίησε το επαγγελματικό του ντεμπούτου εναντίον της Ferro Carril Oeste στις 11 Ιουνίου 2011. Μετά από μια τριετία με 72 συμμετοχές και 7 γκολ συνολικά, ο ακραίος αμυντικός φόρεσε για μια σεζόν (2015-16), τη φανέλα της **Santamarina** στη Πριμέρα Β Νασιονάλ. Εκεί συμπλήρωσε 15 συμμετοχές και ο σύλλογος τερμάτισε τέταρτος. χάνοντας στα πλέι οφ ανόδου από την **Club Atlético Patronato**.
Στις αρχές του 2016 είχε ένα σύντομο, ανεπιτυχές πέρασμα με το **Ρuerto San Martín** στην Torneo Federal B (σ.σ. 4η εθνική κατηγορία) , προτού μεταγραφεί στη **Club Atlético Mitre** (Torneo Federal A) (σ.σ. 3η εθνική κατηγορία). Σε σαράντα έξι ματς και πετυχαίνοντας ένα τέρμα με τα χρώματα της Club Atlético Mitre, ο Φερράρι υπήρξε βασικό στέλεχος της ομάδας που πέτυχε τον προβιβασμό, τη σεζόν 2016–17. 

Τον Ιούνιο του 2019, ο Φερράρι αποδέχθηκε να μετακομίσει στην Ελλάδα για λογαριασμό του Βόλου , με τη φανέλα του οποίου αγωνίστηκε επί τρία χρόνια και συμπλήρωσε 100 συμμετοχές, πέτυχε τρία τέρματα και έδωσε 6 ασίστ. Για την περίοδο 2020-2021, ο Φερράρι βραβεύτηκε ως μέλος της καλύτερης ενδεκάδας από τον ΠΣΑΠΠ.

Την αγωνιστική περίοδο 2022-2023 ο Φερράρι αγωνίστηκε στην Κύπρο με τα χρώματα του ΑΠΟΕΛ. Παρά τα οικονομικά προβλήματα του συλλόγου, ο Φερράρι υπήρξε αναντικατάστατο στέλεχος της ομάδας, με 32 συμμετοχές (και 4 ασίστ) σε πρωτάθλημα, Κύπελλο και Ευρώπη. Στις 30 Ιουνίου 2023, ο Φερράρι υπέγραψε διετές συμβόλαιο με τον Άρη Θεσσαλονίκης . Πραγματοποίησε το ντεμπούτο του με τους "κίτρινους" στις 27 Ιουλίου 2023 στον εκτός έδρας αγώνα της ομάδας του εναντίον της Αραράτ-Αρμενία (τελικό σκορ 1-1), για το θεσμό του ΟΥΕΦΑ Γιουρόπα Κόνφερενς Λιγκ .

Παραπομπές
----------

1. ↑
2. ↑
3. ↑  ]
4. ↑
5. ↑
6. ↑
7. ↑
8. ↑
9. ↑  Ntimenos, George (16 Δεκεμβρίου 2021). «Οι βραβεύσεις της «40ης Γιορτής του Ποδοσφαιριστή» (vids)». *ΠΣΑΠΠ | ΠΑΝΕΛΛΗΝΙΟΣ ΣΥΝΔΕΣΜΟΣ ΑΜΕΙΒΟΜΕΝΩΝ ΠΟΔΟΣΦΑΙΡΙΣΤΩΝ ΠΟΔΟΣΦΑΙΡΙΣΤΡΙΩΝ*. Ανακτήθηκε στις 8 Φεβρουαρίου 2024.
10. ↑
11. ↑
12. ↑
13. ↑  Αραράτ – Άρης 1-1: Άφησαν ανοιχτούς λογαριασμούς

Εξωτερικοί σύνδεσμοι
--------------------

* Ο Φράνκο Φερράρι στο Soccerway


|  |  |  |  |  |
| --- | --- | --- | --- | --- |
| 

| π • σ • ε
Ποδοσφαιριστές Άρη Θεσσαλονίκης – τρέχουσα σύνθεση 2023-24 |
| --- |
|  |
|  | 
* 3 Φερράρι
* 4 Φαμπιάνο
* 5 Δεληζήσης
* 6 Μανού Γκαρθία
* 7 Χριστοδουλόπουλος
* 8 Ντουκουρέ
* 9 Μπένετ
* 10 Ρουπ
* 11 Σαβέριο
* 12 Σαμόρα
* 13 Ματαρίτα
* 14 Μπραμπέτς
* 16 Νταρίντα
* 17 Ανσαριφάρντ
* 18 Φατόρε
* 19 Φετφατζίδης
* 20 Τζούρασεκ
* 21 Πάρντο
* 22 Οντουμπάτζο
* 23 Κουέστα
* 28 Βερστράτε
* 30 Ζουλ
* 31 Κυριαζής
* 32 Κάρλσον
* 33 Μοντόγια
* 44 Βέλεθ
* 77 Παναγίδης
* 80 Μορόν
* 92 Ρόουζ
* 93 Σουλεϊμάνοφ
* 94 Χουτεσιώτης
* 99 Μπεκιαρίδης

* Manager: Μάντζιος
 |

 |
Η **Μαρία Χάνου** (.Αθήνα , 28 Μαρτίου 1994) είναι Ελληνίδα ηθοποιός.

Πρώτα Χρόνια
------------

Γεννήθηκε στις 28 Μαρτίου 1994 στην Αθήνα όπου και μεγάλωσε. Από μικρή ηλικία ασχολήθηκε με τη μουσική και τις τέχνες, ενώ φοίτησε σε μουσικό σχολείο. Σε ηλικία μόλις δέκα ετών έκανε την πρώτη της δουλειά ως ηθοποιός. Πιο συγκεκριμένα συμμετείχε στη σειρά εποχής του Mega Channel «Οι Μάγισσες της Σμύρνης». Εκεί ερμήνευσε το ρόλο της κεντρικής ηρωΐδας Κατίνας σε παιδική ηλικία, έχοντας συμμετοχή στα δύο πρώτα επεισόδια της σειράς. Στην ίδια σειρά έναν από τους πρωταγωνιστικούς ρόλους κρατούσε και η μητέρα της, Ελισάβετ Κωνσταντινίδου που την πρότεινε για το ρόλο αυτό.

Βιογραφικό
----------

Αποφοιτώντας από το Μουσικό Σχολείο Αλίμου, ξεκίνησε τις σπουδές της στο Κρατικό Θέατρο Βορείου Ελλάδος απ' όπου αποφοίτησε τρία χρόνια αργότερα. Οι πρώτες της εμφανίσεις ως επαγγελματίας ηθοποιός έγιναν στο θέατρο με την πρώτη παράσταση να είναι «Οι τρεις σωματοφύλακες». Ακολούθησε η παράσταση «Σεξ Λεξικόν» σε σκηνοθεσία Σπύρου Μιχαλόπουλου τη σεζόν 2016-2017.

Το 2017, έγινε ευρύτερα γνωστή στο κοινό με την συμμετοχή της στην κωμική σειρά «Μην αρχίζεις τη μουρμούρα». Εκείνη τη χρονιά αφού πέρασε από casting επιλέχθηκε για το ρόλο της Βέλης Κανδηλιώτη, στο πρωταγωνιστικό καστ του πέμπτου κύκλου της σειράς, συμπρωταγωνιστώντας μαζί με τον Σπύρο Χατζηαγγελάκη. Η παρουσία της συνεχίζεται μέχρι σήμερα για έκτη συνεχόμενη σεζόν.Στην 11 σεζον η Μαρία Χανου αποχώρησε από τη μουρμούρα

Προσωπική ζωή
-------------

Γονείς της είναι οι επίσης ηθοποιοί Ταξιάρχης Χάνος και Ελισάβετ Κωνσταντινίδου.

Παραπομπές
----------

1. ↑  «Τη Μαρία Χάνου που παίζει στη Μουρμούρα, κάπου την έχουμε ξαναδεί». *news247.gr*. 2018-02-18.. Ανακτήθηκε στις 2018-02-18.
2. ↑  «Η Μαρία Χάνου μιλάει στους Unboxholics». *Unboxholics*. Ανακτήθηκε στις 31 Ιανουαρίου 2022.
3. ↑  «Δεν θα πιστεύετε ποιο είναι το 4ο ζευγάρι της «Μουρμούρας»». *peoplegreece.com*. 2017-09-18.. Ανακτήθηκε στις 2017-09-18. [*νεκρός σύνδεσμος*]
4. ↑  «Ο Άγγελος και η Βέλη σταματούν μετά από έξι χρόνια τη «Μουρμούρα»». *Η Βραδυνή*. 10 Απριλίου 2023. Ανακτήθηκε στις 29 Ιουλίου 2023.

Εξωτερικοί σύνδεσμοι
--------------------

* Σελίδα στο IMDb
* Σελίδα στο Instagram
Η **Αλδόνθα Ρούιθ δε Ιβόρα** υ Αλεμάνυ, ισπαν. *Aldonza Ruiz de Ivorra y Alemany* (1454 - 1513) ήταν Καταλανή στην Αυλή της Αραγωνίας. Ήταν η βασιλική ερωμένη του βασιλιά της Αραγωνίας.

O Αλφόνσος, γιος της Αλδόνθα Ρούιθ δε Ιβόρα.

Βιογραφία
---------

Καταγόταν από τη Θέρβερα της Καταλωνίας. 

Έγινε η ερωμένη του Φερδινάνδου Β΄ της Αραγωνίας, με τον οποίο είχε και παιδιά, μεταξύ αυτών τον Αλφόνσο δε Αραγόν. Ήταν ήδη η ερωμένη του βασιλιά τη στιγμή του γάμου του το 1468. Ήταν παντρεμένη με έναν αυλικό και παρευρισκόταν επίσημα στην Αυλή ως σύζυγος του αυλικού αυτού. Συνόδευε τον βασιλιά στα ταξίδια του, συχνά ντυμένη ως άνδρας.

Οικογένεια
----------

Ήταν παντρεμένη με έναν αυλικό. Ήταν ερωμένη του Φερδινάνδου Β΄ των Τραστάμαρα, βασιλιά της Αραγωνίας και είχε φυσικό τέκνο:

* Αλφόνσος δε Αραγόν 1468-1520, αρχιεπίσκοπος της Θαραγόθα, αρχιεπίσκοπος της Βαλένθια, υποστράτηγος της Αραγωνίας και αντιβασιλιάς της Αραγωνίας.

Βιβλιογραφικές αναφορές
-----------------------

1. ↑  books.google.es/books?id=DNByJFxi\_I4C&pg=PA114&redir\_esc=y#v=onepage&q&f=false.
2. ↑  Miguel Batllori. La familia de los Borjas. Real Academia de la Historia, 1999, p. 59–. (ISBN 978-84-89512-34-4).
3. ↑  Pons, Marc. «Aldonça Roig, l'ombra catalana que perseguia Isabel la Catòlica». ElNacional.cat, 11-03-2018. [Consulta: 15 març 2018].
Το **VMware Workstation** είναι ένας υπερεπόπτης που εκτελείται σε x64 εκδόσεις των Windows και Linux. Επιτρέπει στους χρήστες να εγκαταστήσουν εικονικές μηχανές σε ένα μόνο φυσικό μηχάνημα και να τις χρησιμοποιήσουν ταυτόχρονα μαζί με το πραγματικό μηχάνημα. Κάθε εικονική μηχανή μπορεί να εκτελέσει το δικό της λειτουργικό σύστημα, συμπεριλαμβανομένων των εκδόσεων των Microsoft Windows, Linux, BSD και MS-DOS. Το VMware Workstation αναπτύσσεται από τη VMware, Inc. ένα τμήμα της Dell Technologies. Μια δωρεάν έκδοση, το VMware Workstation Player, για μη εμπορική χρήση είναι επίσης διαθέσιμη.

Το VMware Workstation υποστηρίζει τη γεφύρωση υφιστάμενων προσαρμογέων δικτύου κεντρικού υπολογιστή και τη κοινή χρήση φυσικών μονάδων δίσκου και συσκευών USB με μια εικονική μηχανή. Ένα αρχείο εικόνας ISO μπορεί να προσαρτηθεί ως μια εικονική μονάδα οπτικού δίσκου και εικονικές μονάδες σκληρού δίσκου υλοποιούνται ως αρχεία .vmdk.

Το VMware Workstation Pro μπορεί να αποθηκεύσει την κατάσταση μιας εικονικής μηχανής (ένα "snapshot") οποιαδήποτε στιγμή. Αυτά τα στιγμιότυπα μπορούν αργότερα να αποκατασταθούν, επιστρέφοντας αποτελεσματικά την εικονική μηχανή στην αποθηκευμένη κατάσταση, όπως ήταν και χωρίς ζημιά μετά το στιγμιότυπο στην εικονική μηχανή.

Το VMware Workstation περιλαμβάνει τη δυνατότητα ομαδοποίησης πολλαπλών εικονικών μηχανών σε ένα φάκελο. Οι μηχανές σε αυτόν το φάκελο μπορούν στη συνέχεια να ενεργοποιηθούν και να απενεργοποιηθούν ως ένα μόνο αντικείμενο, χρήσιμο για τη δοκιμή σύνθετων περιβαλλόντων πελάτη-εξυπηρετητή.

Παραπομπές
----------

1. ↑  «VMware Workstation 17.5 Pro Release Notes». 19 Οκτώβριος 2023. Ανακτήθηκε στις 20 Οκτώβριος 2023.
2. ↑
3. ↑  Warren, Steven (20 Νοεμβρίου 2008). «Snapshots in VMware Workstation». Blogs.techrepublic.com.com. Ανακτήθηκε στις 13 Σεπτεμβρίου 2012.

Εξωτερικοί σύνδεσμοι
--------------------

* Επίσημη ιστοσελίδα
Μέρος της τεχνικής της οξυγονοκόλλησης
Οι **τεχνικές** είναι πρακτικές δεξιότητες που οδηγούν στην αποτελεσματική επίτευξη στόχων μέσω διαδικασιών που δεν είναι άμεσα προφανείς. Επίσης, μια τεχνική μπορεί να χαρακτηριστεί *πρακτική τέχνη*.

Για παράδειγμα, υπάρχουν τεχνικές για το παίξιμο μουσικών οργάνων, τεχνικές για το ράψιμο, η τεχνική της οξυγονοκόλλησης, κτλ.

Το αποτέλεσμα, η μελέτη ή η συλλογή τεχνικών μπορεί να αναφέρονται στην τεχνολογία.

Σπανιότερα ο όρος αναφέρεται στην επιστήμη μηχανικού.

Σημείωση
--------

Μπορεί να υπάρχουν διαφοροποιήσεις σε γλώσσες που χρησιμοποιούν την (ελληνική) λέξη. π.χ. Ο αγγλικός όρος «craft» μπορεί να μεταφράζεται τέχνη αλλά αναφέρεται στις πρακτικές τέχνες. Ο αγγλικός όρος «technique» αναφέρεται πιο συγκεκριμένα (και «προσγειωμένα») σε πρακτικές δεξιότητες.

Δείτε επίσης
------------

* Τεχνολογία
* Τέχνη
Το λογότυπο του Shazam
Το **Shazam** είναι εφαρμογή για Mac, PC και smartphones, περισσότερο γνωστή για τις δυνατότητες αναγνώρισης της μουσικής. Η εταιρεία Shazam Entertainment Limited ιδρύθηκε το 1999 από τους Chris Barton, Philip Inghelbrecht, Avery Wang, και Dhiraj Mukherjee.

Το Shazam χρησιμοποιεί ένα smartphone ή το ενσωματωμένο μικρόφωνο του υπολογιστή για να συγκεντρώσει ένα σύντομο δείγμα του μουσικού κομματιού που αναπαράγεται. Δημιουργεί ένα ακουστικό αποτύπωμα με βάση το δείγμα και το συγκρίνει με αυτά που διατηρεί σε μια κεντρική βάση δεδομένων. Αν διαπιστώσει αντιστοιχία, στέλνει πίσω στο χρήστη πληροφορίες, όπως τον καλλιτέχνη, τον τίτλο και το άλμπουμ. Ορισμένες δυνατότητες του Shazam είναι και η ενσωμάτωση με σχετικές συνδέσεις σε υπηρεσίες όπως το iTunes, Spotify, το YouTube, ή Groove Music. Τον Δεκέμβριο του 2013, Shazam ήταν μία από τις δέκα κορυφαίες εφαρμογές στον κόσμο, σύμφωνα με το CEO του. Η εφαρμογή Shazam έχει περισσότερους από 100 εκατομμύρια ενεργούς χρήστες κάθε μήνα και έχει χρησιμοποιηθεί σε περισσότερα από 500 εκατομμύρια κινητές συσκευές, μέχρι τον Αύγουστο του 2014. Τον Οκτώβριο του 2014, η Shazam ανακοίνωσε ότι η τεχνολογία της έχει χρησιμοποιηθεί για τον εντοπισμό 15 δισεκατομμυρίων τραγουδιών.

Συσκευές
--------

Το Shazam είναι μια δωρεάν εφαρμογή ή χαμηλού κόστους που τρέχει σε Android, iOS, BlackBerry OS, και τα συστήματα των Windows. Η εφαρμογή είναι παρόμοια στα περισσότερα τηλέφωνα, και το αποτέλεσμα εμφανίζεται στην οθόνη πλήρες, με λεπτομέρειες σχετικά με τον καλλιτέχνη, άλμπουμ, τίτλο, είδος, ετικέτα Μουσική, στίχοι, μια μικρογραφία της τέχνης του τραγουδιού / άλμπουμ, σύνδεσμοι για να κατεβάσετε το τραγούδι για το Amazon MP3 ή κατάστημα iTunes και, ενδεχομένως, να δώσει τη δυνατότητα να παίζει το τραγούδι στο ραδιόφωνο και να δείξει το βίντεο του τραγουδιού στο YouTube.  Το Shazam είναι επίσης διαθέσιμο για Mac, ως desktop εφαρμογή.

Τον Απρίλιο του 2015 το Shazam έγινε διαθέσιμο και για το Apple Watch.

### Εφαρμογή για Η/Υ

Η Shazam ανακοίνωσε την έναρξη της Shazam για Mac, μια desktop εφαρμογή, τον Ιούλιο του 2014. Όταν είναι ενεργοποιημένη, η εφαρμογή τρέχει στο παρασκήνιο ενός Mac και αυτόματα αναγνωρίζει οποιοδήποτε τραγούδι παίζεται πάνω ή κοντά στον υπολογιστή, συμπεριλαμβανομένων των τραγουδιών που παίζουν στο παρασκήνιο των τηλεοπτικών εκπομπών ή τα βίντεο του YouTube.

Πανομοιότυπες εφαρμογές
-----------------------

* Bing Music
* Google Sound Search
* Yahoo Music
* Sony TrackID

Παραπομπές
----------

1. ↑  Woodward, David (December 2009). «Shazam names that tune». *Director*. Αρχειοθετήθηκε από το πρωτότυπο στις 2012-08-07.. Ανακτήθηκε στις 26 September 2012.
2. ↑  «15 billion songs have been identified by music recognition service Shazam». Silicon Republic. 10 Οκτωβρίου 2014. Ανακτήθηκε στις 15 Ιουνίου 2015.
3. ↑  Bell, Karissa (31 Ιουλίου 2014). «Shazam's Song Recognition Superpowers Land On Desktop». Mashable.com. Ανακτήθηκε στις 15 Ιουνίου 2015.
Η **Ιζότα ντελι Άττι** (ιταλ.: *Isotta degli Atti*, τέλη 1432 ή 1433  - 9 Ιουλίου 1474) ήταν Ιταλίδα γυναίκα της Αναγέννησης και επίτροπος του Ρίμινι. Ήταν αρχικά ερωμένη και αργότερα σύζυγος του κυρίου του Ρίμινι. Κυβέρνησε το Ρίμινι ως επίτροπος κατά τον αφορισμό του συζύγου της το 1437, καθώς και κατά τη ενηλικιότητα του γιου τους το 1468–69.

Βιογραφία
---------

Γεννήθηκε στο Ρίμινι ως κόρη του Φραντσέσκο ντελι Άττι, πλούσιου εμπόρου μαλλιού και τραπεζίτη. Την παρατήρησε ο Σιγισμόνδος Μαλατέστα σε ηλικία 12 ή 13 ετών, κατά την περίοδο που η κατοικία του ανακαινιζόταν και ο κύριος του Ρίμινι ήταν φιλοξενούμενος στη γειτονική κατοικία του Φραντσέσκο. Ίσως ήδη από το 1447 ο Σιγισμόνδος και η Iζότα είχαν έναν γιο, τον Τζιοβάννι, ο οποίος απεβίωσε ως νεογέννητο· τάφηκε στο Τέμπιο Μαλατεστάνο του Αγ. Φραγκίσκου. Η σχέση τους έγινε δημόσια μόνο το 1449, μετά το τέλος της δεύτερης συζύγου του Σιγισμόνδου, της Πολισένα/Πολυξένης. Οι δύο τους παντρεύτηκαν το 1456.

Κατά την περίοδο κατά την οποία ο Σιγισμόνδος αφορίστηκε από τον πάπα Πίο Β΄, η Iζότα κυβερνούσε τον Ρίμινι για λογαριασμό του. Μετά το τέλος του συζύγου της (1468), ενήργησε ως επίτροπος για τον γιο της Σαλούστιο, που ήταν ανήλικος. Ο τελευταίος δολοφονήθηκε τον επόμενο χρόνο από τον ετεροθαλή αδελφό του Ροβέρτο Μαλατέστα, έναν νόθο γιο του Σιγισμόνδου, που ανέλαβε τον έλεγχο του Ρίμινι. Η Ιζότα απεβίωσε το 1474 και τάφηκε στο Τέμπιο του Αγ. Φραγκίσκου.

Οικογένεια
----------

Ήταν ερωμένη του σιγισμόνου-Παντόλφο Μαλατέστα κοντοτιέρου και κυρίου του Ρίμινι και είχε τέκνα. Παντρεύτηκαν το 1456 και έτσι νομιμοποιήθηκαν τα τέκνα τους:

* Τζιοβάννι, απεβ. νήπιο.
* Μαργαρίτα, παντρεύτηκε τον Κάρλο ντι Φορτεμπράτσιο.
* Σαλούστιο, κύριος του Ρίμινι.
* Αντωνία/Άννα, παντρεύτηκε τον Ροδόλφο Γκοντζάγκα, κύριο του Καστιλιόνε ντελε Στιβιέρε.

Βιβλιογραφικές αναφορές
-----------------------

1. 1 2 3  Leo van de Pas: (Αγγλικά) *Genealogics*. 2003.
2. 1 2  Campana, A. «ATTI, Isotta degli». *Dizionario Biografico degli Italiani*. Enciclopedia Italiana. Ανακτήθηκε στις 27 Απριλίου 2011.
3. ↑  «Malatèsta, Roberto, signore di Rimini». *Dizionario Biografico degli Italiani*. Enciclopedia Italiana. Ανακτήθηκε στις 27 Απριλίου 2011.

Πηγές
-----

* Falcioni, Anna (2005). Le donne di casa Malatesti. B. Ghigi.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 250892407
* ISNI: 0000 0003 7131 0930
* GND: 119121344
* ULAN: 500065720

 |

 |
**To iD** είναι ένα δωρεάν λογισμικό για online επεξεργασία των χωρικών δεδομένων του OpenStreetMap που δημιουργήθηκε σε JavaScript και κυκλοφόρησε το 2013. Είναι σχεδιασμένο για να είναι απλό και φιλικό προς τον χρήστη και χρησιμοποιείται ως προεπιλεγμένο πρόγραμμα επεξεργασίας για την κύρια σελίδα του OSM.

Χρήση
-----

Είναι ο πιο δημοφιλής επεξεργαστής του OSM βάση του αριθμού των χρηστών.

Τα χαρακτηριστικά του iD περιλαμβάνουν την επιλογή των προτιμόμενων αεροφωτογραφιών και εγγενή υποστήριξη για φωτογραφίες του Mapillary.

Όνομα
-----

Η επιλογή του *iD* ως όνομα σχετίζεται με τη δημοτικότητα του *getElementById* σε JavaScript, συνδυασμός του ***-** iPad* με το *Système **D***, και ένα αφιέρωμα στο μοντέλο αυτοκινήτου *Citroen iD*. Είχε επίσης σκοπό να έχει ευκολότερη προφορά από το *Potlatch*.

Τεχνικό υπόβαθρο
----------------

Αυτός ο επεξεργαστής είχε σκοπό να γίνει η αρχιτεκτονική επανεκτέλεση του Potlatch 2 σε JavaScript με ανασχεδιασμένη διασύνδεση χρήστη. Η μοναδική μεγάλη εσωτερική αλλαγή ήταν η αποχώρηση από το XML της προκαθορισμένης αρχιτεκτονικής ετικέτας σε ένα με βάση το JSON.

Ενώ οι αρχικές εκδόσεις ήταν με βάση το πλαίσιο Dojo, το iD χρησιμοποιεί τώρα D3.js βιβλιοθήκη για την απόδοση και η πρωταρχική λειτουργία της απόδοσηw είναι μέσω SVG. Η αρχιτεκτονική του πυρήνα είναι σπονδυλωτή και έχει σχεδιαστεί για να χρησιμοποιηθεί εύκολα σε άλλα εργαλεία βασισμένα στο JavaScript για το OpenStreetMap.

Εκδόσεις
--------

| Τμήμα | Αρχική
ημερομηνία κυκλοφορίας | Έκδοση | Έκδοση
ημερομηνία κυκλοφορίας | Υποστήριξη Πρότυπο |
| --- | --- | --- | --- | --- |
| Alpha | 21 Δεκεμβρίου 2012 | Alpha 3 | 23 Νοεμβρίου 2013 |
| Beta | 2 Απριλίου 2013 | Beta 1 | 2 Απριλίου 2013 |
| 1.0  | 9 Μαΐου 2013 | 1.0.1 | 10 Μαΐου 2013 | **EOL** (End-of-life) |
| 1.1 | 9 Αυγούστου 2013 | 1.1.6 | 23 Αυγούστου 2013 | **EOL** |
| 1.2 | 26 Σεπτεμβρίου 2013 | 1.2.1 | 30 Σεπτεμβρίου 2013 | **EOL** |
| 1.3 | 24 Οκτωβρίου 2013 | 1.3.10 | 21 Μαΐου 2014 | **EOL** |
| 1.4 | 29 Μαΐου 2014 | 1.4.0 | 29 Μαΐου 2014 | **EOL** |
| 1.5 | 8 Ιουλίου 2014 | 1.5.4 | 29 Ιουλίου, 2014 | **EOL** |
| 1.6 | 6 Οκτωβρίου 2014 | 1.6.3 | 10 Φεβρουαρίου 2015 | **EOL** |
| 1.7 | 11 Φεβρουαρίου 2015 | 1.7.4 | 16 Σεπτεμβρίου 2015 | **EOL** |
| 1.8 | 8 Φεβρουάριος 2015 | 1.8.3 | 11 Δεκεμβρίου 2015 | **EOL** |
| 1.9 | 1 Μαρτίου 2016 | 1.9.4 | 4 Μαΐου 2016 | **Ενεργό** |
| 2.0 | Νοέμβριος 2016 | 2.0.1 | Δεκέμβριος 2016 | **Ενεργό** |

Αναφορές
--------

1. ↑  «OpenStreetMap launches all-new easy map editor and announces funding appeal». OpenStreetMap blog. 7 Μαΐου 2013. Ανακτήθηκε στις 6 Νοεμβρίου 2016.
2. ↑
3. ↑
4. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 23 Οκτωβρίου 2012. Ανακτήθηκε στις 17 Φεβρουαρίου 2017.
5. ↑
6. ↑

Εξωτερικοί σύνδεσμοι
--------------------

* Επίσημη ιστοσελίδα
* Σελίδα στο GitHub
* iD σελίδα στο Wiki OSM
Ο **Σαντόρ Τάριτς** (*Sándor Tarics*, 23 Σεπτεμβρίου 1913 – 21 Μαΐου 2016) ήταν Ούγγρος υδατοσφαιριστής, ο οποίος αναδείχθηκε χρυσός Ολυμπιονίκης στους Ολυμπιακούς Αγώνες του 1936. Ως τον θάνατό του το 2016 ήταν ο γηραιότερος εν ζωή χρυσός Ολυμπιονίκης, σε ηλικία 102 ετών.

Προφίλ
------

Γεννήθηκε στη Βουδαπέστη. Με την ομάδα της Ουγγαρίας κατέκτησε το χρυσό μετάλλιο, επικρατώντας της Γερμανίας στον τελικό της υδατοσφαίρισης. Αγωνίστηκε σε δύο αγώνες και πέτυχε 2 γκολ.

Ο Τάριτς κατάφερε να αποφύγει τη ζωή στη μεταπολεμική Ουγγαρία, η οποία βρισκόταν υπό σοβιετική κατοχή. Έπειτα από την απόκτηση του πτυχίου του Μηχανικού φοίτησε με υποτροφία σε αμερικανικό πανεπιστήμιο και εν συνεχεία ασχολήθηκε με την αρχιτεκτονική και τη μηχανική στο Σαν Φρανσίσκο της Καλιφόρνια. 
Ως τον θάνατό του ζούσε στο Μπελβεντέρε της Καλιφόρνια και ήταν μέλος του συλλόγου αντισφαίρισης της πόλης αυτής. Ο γηραιός Τάριτς παρακολούθησε τους Ολυμπιακούς Αγώνες του 2012 στο Λονδίνο ως ο μεγαλύτερος σε ηλικία και εν ζωή Ολυμπιονίκης.

Απεβίωσε τον Μάιο του 2016 σε ηλικία 102 ετών.

Παραπομπές
----------

1. ↑  www.sports-reference.com/olympics/athletes/ta/sandor-tarics-1.html.
2. 1 2 3 4  arch-pavouk.cz/index.php/architekti/1534-tarics-sandor. Ανακτήθηκε στις 7  Μαΐου 2023.
3. 1 2  www.reuters.com/article/us-olympics-waterpolo-tarics-idUSKCN0YC0Q5.
4. 1 2  www.lequipe.fr/Water-polo/Actualites/Deces-de-sandor-tarics-le-plus-vieux-champion-olympique/679183.
5. ↑  Ανακτήθηκε στις 20  Ιουνίου 2019.
6. 1 2 3  April Dembosky (2012-06-09). «The Olympians: Sándor Tarics, Hungary». *Financial Times Magazine*. .
7. ↑  «The oldest living Olympic champion is water polo player is Sándor Tarics». Αρχειοθετήθηκε από το πρωτότυπο στις 25 Μαρτίου 2012. Ανακτήθηκε στις 25 Νοεμβρίου 2012.
8. ↑  «Oldest Olympic champion Sandor Tarics, Berlin veteran, dies at 102». *Reuters*. 21 Μαΐου 2016. Ανακτήθηκε στις 21 Μαΐου 2016.

Εξωτερικοί σύνδεσμοι
--------------------

* Προφίλ Αρχειοθετήθηκε 2012-09-21 στο Wayback Machine.
* ιστότοπος
* news story in sfgate 2008/08/23

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 4919156811377645390000

 |

 |
Ο **Σωτήρης Σταθάκης** (15 Απριλίου 1953) είναι Έλληνας ολυμπιονίκης, πρώην διεθνής υδατοσφαιριστής ένας από τους κορυφαίους που έχουν αναδειχθεί εγχώρια, που συμμετείχε στις Ολυμπιάδες του 1980 στη Μόσχα και του 1984 στο Λος Άντζελες με την Εθνική Ελλάδος.. Διετέλεσε αρχηγός της Εθνικής ομάδας από το 1980 μέχρι και το 1986 που τερμάτισε τη διεθνή του καριέρα κατά τη διάρκεια της οποίας υπήρξε σημαιοφόρος της ελληνικής ολυμπιακής αποστολής (Λος Άντζελες 1984). Σε συλλογικό επίπεδο αγωνίστηκε την δεκαετία του '70 και του '80 στον Εθνικό Πειραιώς κερδίζοντας δεκατέσσερις συνεχόμενες φορές το Πρωτάθλημα Ελλάδος. Με τον Εθνικό αγωνίστηκε στο φάιναλ φορ του Κυπέλλου Πρωταθλητριών το 1980. Μετά την απόσυρσή του από την ενεργό δράση ανέλαβε τα καθήκοντα του εφόρου εθνικών ομάδων υδατοσφαίρισης ως μέλος της Κολυμβητικής Ομοσπονδίας Ελλάδος. Έχει ακόμη να επιδείξει πολλαπλές συμμετοχές στα πρωταθλήματα του Διεθνούς Συμβουλίου Στρατιωτικού Αθλητισμού στα οποία έχει κατακτήσει πέντε χρυσά μετάλλια με την Εθνική Ενόπλων Δυνάμεων από το 1976 έως και το 1994 ως υπαξιωματικός του Λιμενικού Σώματος.

Τίτλοι
------

**Πρωτάθλημα Ελλάδος** (14)

* 1972, 1973, 1974, 1975, 1976, 1977, 1978, 1979, 1980, 1981, 1982, 1983, 1984, 1985

**Κύπελλο Ελλάδος** (2)

* 1984, 1985

Παραπομπές
----------

1. ↑  (Αγγλικά) *Sports-Reference.com*. www.sports-reference.com/olympics/athletes/st/sotirios-stathakis-1.html. Ανακτήθηκε στις 25  Ιανουαρίου 2016.
2. ↑  «Olympedia – Sotirios Stathakis». *www.olympedia.org*. Ανακτήθηκε στις 11 Φεβρουαρίου 2022.
Η **Lotus Software** (ονομαζόμενη **Lotus Development Corporation** πριν από την εξαγορά της από την IBM)  ήταν μια αμερικανική εταιρεία λογισμικού με έδρα τη Μασαχουσέτη. «Εκφορτώθηκε» στην Ινδική HCL Technologies το 2018.

Η Lotus είναι πιο γνωστή για την εφαρμογή υπολογιστικών φύλλων Lotus 1-2-3, το πρώτο προϊόν με πολλές δυνατότητες, φιλικό προς το χρήστη, αξιόπιστο και με δυνατότητα WYSIWYG που έγινε ευρέως διαθέσιμο στις πρώτες μέρες του IBM PC, όταν δεν υπήρχε γραφική διεπαφή χρήστη. Πολύ αργότερα, σε συνδυασμό με την Iris Associates του Ray Ozzie, η Lotus κυκλοφόρησε επίσης ένα groupware και σύστημα email, το Lotus Notes. Η IBM αγόρασε την εταιρεία το 1995 για 3,5 δις δολάρια, κυρίως για την Lotus Notes και να εδραιώσει την παρουσία της στον όλο και πιο σημαντικό υπολογιστικό τομέα client-server, ο οποίος γρήγορα έκανε ξεπερασμένο τα προϊόντα βάσει κεντρικού υπολογιστή, όπως το OfficeVision της IBM.

Στις 6 Δεκεμβρίου 2018, η IBM ανακοίνωσε την πώληση της Lotus Software/Domino στην HCL για 1,8 δισεκατομμύρια δολάρια.

Παραπομπές
----------

 

1. ↑  Simon Sharwood (30 Οκτωβρίου 2017). «IBM offloads Notes and Domino to India's HCL Technologies». *TheRegister.co.uk*.
2. ↑  Dunn, John E. (18 September 2007), *IBM takes fight to Microsoft with Lotus Symphony*, Techworld.com, ανακτήθηκε στις 2007-12-10
3. ↑   *IBM selling Lotus Notes/Domino business to HCL for $1.8B*,

Εξωτερικοί σύνδεσμοι
--------------------

* Επίσημη ιστοσελίδα
* Lotus.com Official website (Archive)
* Oral history interview with Jonathan Sachs discusses the development of Lotus 1-2-3, Charles Babbage Institute, University of Minnesota
Σελίδα από λεξικό
Ο όρος **λεξικογραφία** αναφέρεται στην επιστήμη που ασχολείται με τον τρόπο σύνταξης και γενικότερης δομής των λεξικών. Η λεξικογραφία είναι η δραστηριότητα συγγραφής λεξικών. Ως επιστήμη, η λεξικογραφία διαιρείται σε δυο κλάδους: τον θεωρητικό και τον πρακτικό. Ο κλάδος της πρακτικής λεξικογραφίας αναφέρεται στην τεχνική για την εγγραφή της έκδοσης λεξικών ενώ ο θεωρητικός κλάδος ασχολείται με την ανάλυση και περιγραφή των σημασιών, τον τρόπο σύνταξής τους και τα παραδείγματα που αναφέρονται για την κατανόηση των όρων. Ουσιαστικά η λεξικογραφία εστιάζει στον σχεδιασμό, τη σύνταξη, τη χρήση αλλά και την αξιολόγηση των γενικών λεξικών που περιγράφουν τις λέξεις.

Παραπομπές
----------

1. ↑  Κατσόγιαννου, Μαριάννα· Βακαλοπούλου, Άννα (2021). *Λεξικογραφία για όλους*. Ekdoseis Papazēsē. σελ. 40. ISBN 978-960-02-3711-5.

Βιβλιογραφία
------------

* WIKIDICTIONARY, 2000.Lexicographic .In Wikidictionary[online]. St. Petersburg, Florida: Wikimedia Foundation. Προσβάσιμη από εδώ[*νεκρός σύνδεσμος*]
* WORDNET: A LEXICAL DATABASE FOR THE ENGLISH LIBRARY, 2006. Lexicography [online]. Προσβάσιμη από: εδώ
Το **Σιγιάκ** (αλβανικά: *Shijak*‎‎ ή *Shijaku*, τουρκικά: Şayak‎‎) είναι μικρή πόλη με περίπου 7.500 κατοίκους στην κεντρική Αλβανία στον νομό Δυρραχίου. Η πόλη βρίσκεται μεταξύ Δυρραχίου και Τιράνων, περίπου 11 χιλιόμετρα από την πρώτη και 25 χιλιόμετρα από την πρωτεύουσα. Εθνική οδός, αυτοκινητόδρομος και σιδηρόδρομος κινούνται περιμετρικά από την πόλη στη βόρεια πλευρά. Η πόλη βρίσκεται στην ανατολική όχθη του ποταμού Ερζέν, ο οποίος κυλά από νότο προς βορρά όπου εκβάλει στην Αδριατική. 

Το 2015, ο Δήμος του Σιγιάκ συγχωνεύθηκε με τις παρακείμενες κοινότητες των Γκιεπάλαϊ (3.449 κάτοικοι), Μαμίνας (4.463 κάτοικοι) και Τσαφζόταϊ (12,381 κάτοικοι) στα πλαίσια μεταρρύθμισης της τοπικής αυτοδιοίκησης. Το Σιγιάκ είχε προηγουμένως 7.568 κατοίκους (2011).

Το Σιγιάκ ήταν για πολλά χρόνια τόπος αγοραπωλησιών πλησίον της γέφυρας του ποταμού Ερζέν. Το τέμενος της πόλης χρονολογείται από τον 19ο αιώνα. Το 1466, αναφέρθηκε πως 5.000 Αλβανοί μαχητές υπό τον Οθωμανό Σουλτάνο οι οποίοι πολέμησαν κατά του Σκεντέρμπεη τραυματίστηκαν σοβαρά στην περιοχή. Μεγάλο μέρος του πληθυσμού της πόλης είναι Κοσοβάροι ή Βόσνιοι οι οποίοι διέφυγαν στην περιοχή κατά τον 19ο αιώνα. 

Κατά τη διάρκεια της κομμουνιστικής διακυβέρνησης της Αλβανίας, το Σιγιάκ υπήρξε πόλη σε μία ανεπτυγμένη αγροτική περιοχή. Κυρίως ήταν γνωστό για το κρατικό του οινοποιείο. Τη δεκαετία του 1990 μεγάλη μερίδα του πληθυσμού της πόλης αναζήτησε ένα καλύτερο επαγγελματικό μέλλον σε χώρες της Δυτικής Ευρώπης. Παράλληλα, αρκετοί άνθρωποι μετανάστευσαν στην πόλη από τις γύρω ορεινές περιοχές της χώρας. Πλέον, το Σιγιάκ εκμεταλλεύεται την τοποθεσία του ανάμεσα σε Τίρανα και Δυρράχιο, όπου υπάρχει πληθώρα εργοστασίων και παραγωγικών μονάδων.

Η ποδοσφαιρική ομάδα της πόλης ονομάζεται ΚΦ Ερζένι Σιτζάκ και αγωνίζεται στην Α΄ Κατηγορία ποδοσφαίρου της Αλβανίας.

Παραπομπές
----------

1. ↑  Nurja, Ines (2013). *Censusi i popullsisë dhe banesave – Durrës 2011. Rezultatet Kryesore* (PDF). Tirana: Adel Print. Αρχειοθετήθηκε από το πρωτότυπο (PDF) στις 27 Μαρτίου 2020. Ανακτήθηκε στις 6 Ιουνίου 2019.

Εξωτερικοί σύνδεσμοι
--------------------

* Πολυμέσα σχετικά με το θέμα  Shijak στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 594145857954723021217

 |

 |
Η ονομασία **κώδικας** (από τη λατινική λέξη *codex* ή *condex*), σήμαινε αρχαιότερα βιβλίο δημοσίων αναγραφών, που ήταν συγγραφή σε φύλλα περγαμηνής ή και χαρτιού, σε σχήμα σημερινού βιβλίου, π.χ. "Φλωρεντινός κώδικας του Ηροδότου", ή "Λαυρεντιανός κώδικας του Θουκυδίδη".  
Με την αυτή ονομασία φέρονται και συλλογές αυτοκρατορικών νόμων των ρωμαϊκών βυζαντινών και μεταγενέστερων χρόνων όπως ο Γρηγοριανός, ο Ιουστινιάνειος, ο Ναπολεόντιος κώδικας και γενικά κάθε συλλογή νομοθεσίας που αναφέρεται σε ίδιο κλάδο δικαίου π.χ. Ποινικός Κώδικας, Αστικός Κώδικας, Αλιευτικός κώδικας κ.λπ. Σημειώνεται ότι τα αρχαιότερα κείμενα των ευαγγελίων αποτελούν κώδικες.

Ανεξάρτητα των παραπάνω ένας κώδικας μπορεί ν΄ αναφέρεται και δε θέματα συμπεριφοράς, όπως Κώδικας τιμής, μονομαχίας, κυκλοφορίας, ακόμη και διαβίβασης σημάτων όπως ο Διεθνής Κώδικας Σημάτων ή ακόμα πιο ειδικά στην κρυπτογραφία. 

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **κώδικας**  |

Έτσι ο όρος μπορεί να αναφέρεται γενικά ως:

* Κώδικας (νομική), ένα ενιαίο σύνολο νόμων.
* Κώδικας (παλαιογραφία), τύπος συλλογής χειρογράφων με τη μορφή βιβλίου (παλαιογραφία).
* Κώδικας (κρυπτογραφία), με αριθμούς, γράμματα,λέξεις, ή σύνθετα ή με αλγορίθμους για κρυπτογράφηση κειμένων.
* Κώδικας σημάτων
* Κώδικας (υπολογιστές), ορολογία στην επιστήμη των υπολογιστών.
* Πηγαίος κώδικας, σειρά από εντολές και εκφράσεις σε μία γλώσσα προγραμματισμού

  


|  |  |
| --- | --- |
| Εικονίδιο αποσαφήνισηςΑποσαφήνιση | Αυτή είναι μια σελίδα **αποσαφήνισης,** δηλαδή μια σελίδα που δείχνει άλλες που θα είχαν το ίδιο όνομα με αυτήν.Εάν ακολουθήσατε μια σύνδεση εδώ, μπορεί να θελήσετε να επιστρέψετε και να διορθώσετε τον σύνδεσμο για να συνδέει προς την κατάλληλη συγκεκριμένη σελίδα. |
Ο οικισμός **Κεχριάνικα** βρίσκεται, περίπου, 1 χιλιόμετρο νοτιοδυτικά του χωριού Κοίτα. 

Ο επισκέπτης, εδώ, μπορεί να θαυμάσει τον «Κόλουρο» πολεμόπυργο των Κοτέων, καθώς και την Βυζαντινή εκκλησία του Αγίου Ανδρέα, η οποία χρονολογείται κατά τον 13ο αιώνα, ακόμα την εκκλησία της Παναγίας γιατρισσας και τον Άγιο Δημήτριο. Στο χωριό υπάρχει και μαρμάρινη προτομή του Κωνσταντίνου Δαβάκη, δημιούργημα του Μανιάτη Μιχάλη Κάσση. 

Η επίσημη ονομασία είναι τα Κεχριάνικα και έδρα του δήμου Γύθειο. Παλαιότερα με το σχέδιο Καποδίστριας ανήκε στο δήμο ΟΙΤΥΛΟΥ. Εως και το 2010, χρονιά κατά την οποία η διοικητική διαίρεση της Ελλάδας διαμορφώθηκε σύμφωνα με το σχέδιο Καλλικράτης ανήκε στο Δήμο ΟΙΤΥΛΟΥ του νομού ΛΑΚΩΝΙΑΣ.

Ο οικισμός **Κεχριάνικα** είναι ο τόπος καταγωγής του συνταγματάρχη πεζικού Κωνσταντίνου Δαβάκη, ήρωα του Ελληνοϊταλικού Πολέμου.

Γεωγραφία
---------

Ο οικισμός είναι κτισμένος σε υψόμετρο 99 μέτρων από την επιφάνεια της θάλασσας.

Βρίσκεται στην περιφέρεια Πελοποννήσου και πιο συγκεκριμένα στην περιφερειακή ενότητα ΛΑΚΩΝΙΑΣ. Ανηκει στον δήμο ΑΝΑΤΟΛΙΚΗΣ ΜΑΝΗΣ (Τοπική Κοινότητα Κοίτας, δημοτική κοινότητα ΟΙΤΥΛΟΥ).

  

Επίσημη Ονομασία: Κεχριάνικα

  

Υψόμετρο: 99

Κωδικός Οικισμού: 4302031107

Γεωγραφικό Μήκος: 22.3923498933

Γεωγραφικό Πλάτος : 36.5014393534
Η **Μαίρη Γιατρά Λεμού** (1915 - 17 Νοεμβρίου 1989) ήταν Ελληνίδα ηθοποιός και συγγραφέας.

Βιογραφία
---------

Γεννήθηκε στην Αλεξάνδρεια της Αιγύπτου. Σπούδασε θέατρο στην Δραματική Σχολή του Εθνικού Θεάτρου και πιάνο στο Ελληνικό Ωδείο Αθηνών. Υπήρξε δραματική ηθοποιός θεάτρου με ιδιαίτερη πνευματική καλλιέργεια και δοκιμάστηκε ερμηνευτικά σε ένα πλούσιο ρεπερτόριο που παρουσίασε επί σειρά ετών. 

#### Αρχή

Πρωτοεμφανίστηκε στο Εθνικό Θέατρο με τον θίασο της Μαρίκας Κοτοπούλη. Τα έτη 1936-1937 συμμετείχε στο Καλλιτεχνικό Θέατροτου Τζ. Καρούσου, όπου έπαιξε πολλούς σημαντικούς ρόλους. Συνεργάστηκε με τον Κάρολο Κουν στις πρώτες θεατρικές παραστάσεις στο Βυσσινόκηπο του Τσέχοφ καθώς και με τον Θυμελικό Θίασο του Λίνου Καρζή τα χρόνια 1938-1939. Την άνοιξη του 1940 συμμετείχε στο συνεταιρικό θίασο νέων στο θέατρο Ζέφυρος. Το καλοκαίρι του 1941 συνεργάστηκε ξανά σε άλλο συνεταιρικό θίασο νέων μαζί με τον Μίμη Φωτόπουλο στο Θέατρο Νανά της Λεωφόρου Βουλιαγμένης. 

#### Κατοχή

Στο διάστημα της Γερμανικής Κατοχής 1942-1944 υπήρξε βασικό στέλεχος του κρατικού συγκροτήματος Ψυχαγωγίας Ενόπλων Δυνάμεων της Μέσης Ανατολής, συμμετέχοντας σε παραστάσεις στην Αίγυπτο, στη Συρία, στην Παλαιστίνη και στην Ιορδανία. Από το 1944 εμφανίστηκε με τον δικό της θίασο στην Αίγυπτο έχοντας έδρα την Αλεξάνδρεια. 

#### Διεύθυνση

Το 1945, ανέλαβε με τον σύζυγό της την καλλιτεχνική διεύθυνση του πρώτου Παγκύπριου Επαγγελματικού Θεάτρου «Ο Προμηθέας», όπου και πρωταγωνίστησε σε πολλά έργα, μέχρι το τέλος του 1946. Τα επόμενα χρόνια, 1947-1956, συνεργάστηκε στενά με τον ηθοποιό, σκηνοθέτη και σύζυγό της, Αδαμάντιο Λεμό στο δικό του θίασο (*Θίασος Λεμού*): στην δεκαετία 1957-1967 δημιούργησαν μαζί στη Νέα Υόρκη των ΗΠΑ τον μόνιμο Οργανισμό Ελληνικού Θεάτρου στην Αμερική. 

#### Συγγραφή

Η Μαίρη Γιατρά Λεμού ασχολήθηκε με την λογοτεχνία και την ποίηση και έγραψε ένα βιβλίο (*Ζωή όνειρο και Θέατρο, Χρονικό 1940-1943*, Αθήνα 1977) και μια ποιητική συλλογή (*Απόηχοι*, Αθήνα 1981). Δίδαξε θέατρο στην Κύπρο (1945-1946), στη Δραματική Σχολή του Δημοτικού Ωδείου Λαρίσης (1947-1950) και στη Νέα Υόρκη (1957-1967).

Εξωτερικοί σύνδεσμοι
--------------------

* www.lemostheater.org
Η μαύρη σημαία του τζιχάντ, όπως χρησιμοποιείται από τους τζιχαντιστές ενόπλους από τα τέλη της δεκαετίας του 1990.
Ο **Τζιχαντισμός** (επίσης γνωστός Βαγγέλης 

ως **τζιχαντιστικό κίνημα** ή **κίνημα του τζιχάντ**) είναι μια έννοια αναφερόμενη στο κοράνι, η οποία θεωρεί ότι οι μουσουλμάνοι έχουν καθήκον να μεταδώσουν τη μουσουλμανική θρησκεία με τη βία ή χωρίς τη βία. Το τζιχάντ σημαίνει στην Αραβική, (αγώνας, πάλη, μάχη), στην ουσία σημαίνει οποιαδήποτε σύγκρουση η οποία προκαλείται για λόγους αρχής ή πίστης, και συχνά μεταφράζεται ως *ιερός πόλεμος*.

Ο Τζιχαντισμός είναι η ιδεολογία των Μουτζαχεντίν (ενόπλων πολεμιστών) και των Ισλαμιστών τρομοκρατών, ενώ αυτή η ιδεολογία άκμασε από τα τέλη του 20ου αιώνα και έπειτα. Από την δεκαετία του 1990 αντιπροσωπεύεται από την τρομοκρατική οργάνωση Αλ Κάιντα, το Μέτωπο Άλ Νούσρα, ενώ το τελευταίο διάστημα η οργάνωση Ισλαμικό Κράτος, που δρα στη Συρία και το Ιράκ, ακολουθεί ακόμα πιο ριζοσπαστικές μεθόδους με αποτέλεσμα να θεωρείται πιο ακραία και από την Αλ Κάιντα.

Οι τζιχαντιστές θεωρούν ως εχθρούς τους τους Χριστιανούς, τους Εβραίους, τους Παγανιστές, τους Αθέους, τους Ινδουιστές, τους Βουδιστές και άλλες διαφορετικές θρησκευτικές ομάδες, ενώ σε κάποιες περιπτώσεις, όπως στο Συριακό Εμφύλιο Πόλεμο, στρέφονται εναντίον των Σιιτών μουσουλμάνων και των Αλεουιτών. Ειδική μεταχείριση επιφυλάσσεται για όσους ομολογούν πίστη σε μια θεία αποκάλυψη, ιδιαίτερα για τους Χριστιανούς και τους Εβραίους, οι οποίοι έχουν την επιλογή είτε να ασπασθούν το Ισλάμ ή να υποταχθούν στην Ισλαμική κυριαρχία και να καταβάλλουν κεφαλικό και έγγειο φόρο. Αν απορριφθούν και οι δύο αυτές επιλογές, τότε κηρύσσεται τζιχάντ.

Η κραυγή *Allah Akbar*, που σημαίνει *Ο Θεός είναι ο μέγιστος, Θεός μοναδικός, ο μόνος μέγας* ακούγεται από τη φωνή του μουεζίνη, όταν καλεί σε προσευχή από τον μιναρέ. Είναι επίσης η κραυγή των επιτιθέμενων μουσουλμανικών στρατευμάτων ή των τρομοκρατών που γίνονται καμικάζι αυτοκτονίας.

Δείτε επίσης
------------

* Τζιχάντ

Παραπομπές
----------

1. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 22 Ιουλίου 2014. Ανακτήθηκε στις 24 Αυγούστου 2014.
2. ↑
3. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 27 Αυγούστου 2014. Ανακτήθηκε στις 24 Αυγούστου 2014.

Εξωτερικοί σύνδεσμοι
--------------------

* Οι τρελοί του Θεού , *Ορίζοντες*, Mega
Για άλλες χρήσεις, δείτε: Μεταξάς.

Ο **Κωνσταντίνος Μεταξάς Βοσπορίτης** (1858-1908) ήταν Έλληνας γεωπόνος, βοτανολόγος και λογοτέχνης.

Βιογραφία
---------

Γεννήθηκε στο Βαφειοχώρι (Μπογιατζήκιοϊ) του Βοσπόρου το 1858. Βοσπορίτης ήταν ψευδώνυμο που πήρε από την καταγωγή του. Ασχολήθηκε με τη γεωπονία και τη βοτανολογία, αποκτώντας διεθνή φήμη. Για δέκα χρόνια δούλεψε ως διευθυντής στα κτήματα του Ζαρίφη στη Βαγδάτη και στη συνέχεια έγινε συνέταιρος. Συνεργάστηκε με επιστημονικές εταιρείες και με τα επιστημονικά έντυπα *Journal d’ agriculture pratique*, *Revue Horticole*, *Revue des Sciences naturelles*. Έγινε μέλος της Εθνικής Εταιρείας Εγκλιματίσεως της Γαλλίας που του απένειμε το μετάλλιο Α’ τάξεως. Η παρισινή Ακαδημία Επιστημών τον τίμησε δίνοντας το όνομα του σε μια τρούφα της οικογένειας Terfeziaceae και σε ένα άνθος του γένους Scabiosa, το οποίο εισήγαγε πρώτος στην Ευρώπη. Για το έργο του ανακηρύχθηκε Ιππότης του Σταυρού του Σωτήρος και Ταξιάρχης του Μεδζητιέ. Πέθανε το 1908 στο Γκαλάτσι της Ρουμανίας.

Συγγράμματα
-----------

|  |  |
| --- | --- |
| Wikisource logoWikisource logo | Στη Βικιθήκη υπάρχει υλικό που έχει σχέση με το θέμα:  **Συγγραφέας:Κωνσταντίνος Μεταξάς Βοσπορίτης** |

Στη χώρο της λογοτεχνίας ασχολήθηκε με την πεζογραφία. Δημοσίευσε ταξιδιωτικές εντυπώσεις και διηγήματα σε λογοτεχνικά έντυπα (Εβδομάς, Ακρόπολις Φιλολογική, Παρνασσός, Εθνικόν Ημερολόγιον Σκόκου). Η συλλογή διηγημάτων του *Σκηναί της ερήμου* προλογίστηκε από τον Ροΐδη, ο οποίος επαίνεσε το έργο λόγω της πρωτοτυπίας του θέματος του, καθώς μέχρι τότε τα περισσότερα διηγήματα είχαν ως θέμα την ελληνική αγροτική ζωή. Το 1904 εξέδωσε άλλη μια συλλογή με τίτλο *Υπό την σκιάν των φοινίκων*.

Πηγές
-----

* Βιογραφία[*νεκρός σύνδεσμος*] από το Εθνικό Κέντρο Βιβλίου
* Κωνσταντίνος Σκόκος (1900). *Ημερολόγιον Σκόκου*. Εν Αθήναις: Εκ του Τυπογραφείου των Καταστημάτων Ανέστη Κωνσταντινίδου. Αρχειοθετήθηκε από το πρωτότυπο στις 12 Φεβρουαρίου 2008. Ανακτήθηκε στις 5 Απριλίου 2010.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 218570205
* **ΕΒΕ**: 24173
* **AA**: 113282
* **BiblioNet**: **19718**
* LCCN: nr94014240
* ISNI: 0000 0003 5933 0509
* SUDOC: 152893571

 |

 |